b'\n_START_ARTICLE_\nVaidotas Verba\n_START_PARAGRAPH_\nVaidotas Verba (g. 1966 m. rugs\xc4\x97jo 26 d. Raseiniuose) \xe2\x80\x93 lietuvi\xc5\xb3 diplomatas, Lietuvos Respublikos Seimo Pirmininko Patar\xc4\x97jas U\xc5\xbesienio Politikai\n_START_SECTION_\nBiografija\n_START_PARAGRAPH_\n1984 m. baig\xc4\x97 Raseini\xc5\xb3 Prezidento Jono \xc5\xbdemai\xc4\x8dio gimnazij\xc4\x85, 1988 m. \xe2\x80\x93 Lietuvos k\xc5\xabno kult\xc5\xabros institut\xc4\x85, 2009 m. neakivaizd\xc5\xbeiai \xe2\x80\x93 Vilniaus universiteto Teis\xc4\x97s fakultet\xc4\x85. 1993\xe2\x80\x931994 m. mok\xc4\x97si Birmingamo universiteto Politikos moksl\xc5\xb3 ir tarptautini\xc5\xb3 studij\xc5\xb3 institute._NEWLINE_1988-1990 m. buvo LKKI mokslinis bendradarbis. 1990-1992 m. dirbo tarptautini\xc5\xb3 ry\xc5\xa1i\xc5\xb3 vyr. specialistu K\xc5\xabno kult\xc5\xabros ir sporto departamente. 1994-1997 m. \xe2\x80\x93 Lietuvos u\xc5\xbesienio reikal\xc5\xb3 ministerijos Konsulinio departamento Viz\xc5\xb3 skyriaus I-asis sekretorius. 1997-2000 m. \xe2\x80\x93 URM Konsulinio departamento Konsulin\xc4\x97s informacijos ir analiz\xc4\x97s skyriaus vadovas._NEWLINE_2000-2003 m. dirbo ministru-patar\xc4\x97ju Lietuvos ambasadoje Kanadoje. 2003 m. dirbo URM Konsulinio departamento direktoriaus pavaduotoju, 2003-2004 m. \xc4\x97jo \xc5\xa1io departamento direktoriaus pareigas, 2004-2007 m. \xe2\x80\x93 Konsulinio departamento direktorius._NEWLINE_2007\xe2\x80\x932012 m. Lietuvos nepaprastasis ir \xc4\xafgaliotasis ambasadorius Nyderland\xc5\xb3 Karalyst\xc4\x97je, Lietuvos Respublikos nuolatinis atstovas Cheminio ginklo draudimo organizacijoje (OPCW)._NEWLINE_2012\xe2\x80\x932014 m. Paskirtas URM ambasadoriumi ypatingiems pavedimams Ryt\xc5\xb3 partnerystei, vyriausiuoju Ryt\xc5\xb3 partneryst\xc4\x97s vir\xc5\xa1\xc5\xabni\xc5\xb3 susitikimo Vilniuje 2013 m. lapkrit\xc4\xaf koordinatoriumi._NEWLINE_2014 m. baland\xc4\xaf deleguotas \xc4\xaf ESBO speciali\xc4\x85j\xc4\x85 steb\xc4\x97jimo misij\xc4\x85 Ukrainoje, paskirtas misijos Odesos padalinio vadovu._NEWLINE_2014 m. rugs\xc4\x97jo 1 d. paskirtas ESBO projekt\xc5\xb3 koordinatoriumi Ukrainoje (\xc4\xafstaigos vadovu)._NEWLINE_2018 m. spalio 1 d. Ambasadorius  Ypatingiems Pavedimams, Lietuvos Respublikos Seimo Pirmininko Patar\xc4\x97jas U\xc5\xbesienio Politikai. _NEWLINE_V. Verba buvo pirmuoju Lietuvos student\xc5\xb3 sporto asociacijos generaliniu sekretoriumi. Jis aktyviai dalyvavo \xc4\xafgyvendinant Kaliningrado tranzito program\xc4\x85 bei buvo vienas pagrindini\xc5\xb3 derybinink\xc5\xb3 d\xc4\x97l Lietuvos prisijungimo prie \xc5\xa0engeno sutarties. Apdovanotas ordino \xe2\x80\x9eU\xc5\xbe nuopelnus Lietuvai\xe2\x80\x9c Riterio kry\xc5\xbeiumi (2003 m.), Ispanijos valstyb\xc4\x97s tarnybos kryziumi " Uz Nuopenus" (2005 m), Nyderland\xc5\xb3 Karalyst\xc4\x97s Oranje-Nasau Ordino Riterio Didziuoju Kryziumi (2008 m.).'